रायसेन में बस नदी में गिरी, 26 की मौत  
मध्य प्रदेश के रायसेन जिले में सोमवार को यात्रियों से भरी एक बस बारना नदी में गिर गई। इस हादसे में 26 लोगों की मौत हो गई।
मध्य प्रदेश के रायसेन जिले में सोमवार को यात्रियों से भरी एक बस बारना नदी में गिर गई। इस हादसे में 26 लोगों की मौत हो गई और 15 से ज्यादा लोग लापता हैं, जबकि 27 यात्री घायल हुए हैं।  पुलिस नियंत्रण कक्ष के अनुसार भोपाल से जबलपुर जा रही यात्री बस जब रायसेन जिले के बरेली थाना क्षेत्र में बारना नदी पर बने पुल से गुजर रही थी तभी उसके अगले पहिये का टायर फट गया और बस अनियंत्रित होकर नदी में जा गिरी। पानी का बहाव तेज होने के कारण बस में सवार यात्री निकल नहीं पाए।   बताया गया है कि इस हादसे में मारे गए 26 लोगों के शव बरामद कर लिए गए हैं, वहीं 27 लोगों को बचा लिया गया है। अभी भी 15 से ज्यादा लोग लापता हैं, जिनकी खोज की जा रही है। दुर्घटनास्थल पर राहत एवं बचाव का कार्य जारी है।